
ประกาศ ที่ทำการปกครองอำเภอนาหม่อม  จังหวัดสงขลา
เรื่อง  ประมูลจ้างก่อสร้าง หอประชุมพร้อมครุภัณฑ์และสิ่งก่อสร้างประกอบอาคาร
อำเภอนาหม่อม  จังหวัดสงขลา  ด้วยระบบอิเล็กทรอนิกส์
.............................................................................

ด้วยที่ทำการปกครองอำเภอนาหม่อม จังหวัดสงขลา มีความประสงค์จะประมูลจ้างก่อสร้างหอประชุมอำเภอนาหม่อม จังหวัดสงขลา ตามแบบ 100/27 ของสำนักงานคณะกรรมการศึกษาขั้นพื้นฐานพร้อมครุภัณฑ์และสิ่งก่อสร้างประกอบอาคาร จำนวน 1 หลัง  ด้วยวิธีทางอิเล็กทรอนิกส์ ซึงมีราคากลางงานก่อสร้าง เป็นเงิน 6,679,000.-บาท  (หกล้านหกแสนเจ็ดหมื่นเก้าพันบาทถ้วน)  โดยมีรายละเอียด ดังนี้

ก่อสร้างหอประชุมอำเภอนาหม่อม จังหวัดสงขลา ตามแบบ 100/27 ของสำนักงานคณะกรรมการการศึกษาขั้นพื้นฐาน จำนวน 1 หลัง พร้อมครุภัณฑ์และสิ่งก่อสร้างประกอบอาคาร  จำนวน   3  รายการ

ผู้มีสิทธิเสนอราคาจะต้องมีคุณสมบัติ  ดังต่อไปนี้

1. ผู้เสนอราคาต้องเป็นผู้มีอาชีพรับจ้างที่ประกาศราคาจ้างด้วยระบบอิเล็กทรอนิกส์

2. ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3. ผู้เสนอราคาไม่เป็นผู้มีผลประโยชน์ร่วมกันกับผู้เสนอราคารายอื่นและต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประมูลราคาจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

4. ผู้เสนอราคาต้องไม่เป็นผู้ได้รับสิทธิ์หรือคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
5. ผู้เสนอราคา...........

5. ผู้เสนอราคาต้องเป็นต้องมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ ในวงเงินไม่น้อยกว่า 3,000,000.-บาท (สามล้านบาทถ้วน) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่หน่วยงานเชื่อถือโดยมีรายละเอียด ดังนี้

5.1 ผลงานก่อสร้างที่นำมาแสดงจะต้องเป็นผลงานประเภทเดียวกันกับงานที่จะจ้างซึ่งเป็นงาน คสล.

5.2 ผลงานที่นำมาแสดงต้องเป็นผลงานที่ทำแล้วเสร็จในสัญญาเดียวกัน

        กำหนดยื่นเอกสารประมูลจ้างด้วยระบบอิเล็กทรอนิกส์   ในวันที่   11   กุมภาพันธ์    2551
ระหว่างเวลา 10.00 ถึง  11.00 น. ณ ศูนย์รวมข้อมูลข่าวสารการซื้อการจ้างที่ว่าการอำเภอ
นาหม่อม   และแจ้งรายชื่อผู้มีสิทธิได้รับการคัดเลือกให้เข้าเสนอราคา ในวันที่   13  กุมภาพันธ์  2551       ใ นวันที่   18  กุมภาพันธ์   2551  ลงทะเบียน  เวลา 10.00  -  10.30 น. อบรมด้วยระบบอิเล็กทรอนิกส์  เวลา  10.30 -10.45  น. ทดสอบด้วยระบบอิเล็กทรอนิกส์ เวลา 10.45 น.-10.55 น. และทำการประมูลด้วยระบบอิเล็กทรอนิกส์  เวลา 11.00  - 11.30 น. สำนักงานบริการลูกค้า กสท. หาดใหญ่  บริษัท กสท.โทรคมนาคม จำกัด (มหาชน)   เลขที่ 490/1  ถ.เพชรเกษม
 อ.หาดใหญ่ จ.สงขลา  (ใกล้ธนาคารแห่งประเทศไทย)

ผู้สนใจขอรับ/ซื้อเอกสารประมูลจ้างด้วยระบบอิเล็กทรอนิกส์ในราคา ชุดละ 5,000-บาท ได้ที่งานการเงินและบัญชี ที่ทำการปกครองอำเภอนาหม่อม จังหวัดสงขลา  ระหว่างวันที่  29 มกราคม  2551   ถึงวันที่  5  กุมภาพันธ์  2551    ดูรายละเอียดได้ที่      
 www. gprocurement.go.th  หรือสอบถามทางโทรศัพท์  หมายเลข  074- 383-242
ในวันและเวลาราชการ
ประกาศ  ณ  วันที่    28  มกราคม    พ.ศ.  2551
(นายอาสา  ตฤตียปุตรานนท์)
นายอำเภอนาหม่อม
